text: Hetlendingar ætla sær til Føroya at kanna tunnlar
text: #000001
text: Nú Hetland skal leggja til rættis framtíðar samferðsluútbyggingar og velja millum nýggjar ferjur og undirsjóvartunlar eru Føroyar og føroysku tunlarnir av álvara komnir undir sjóneykuna í Hetlandi.
text: #000002
text: Í miðlunum í Hetlandi og í Skotlandi við BBC á odda hava framtíðar tunnilsætlanir í Hetlandi alstóra raðfesting og kemst hetta av, at Hetland innan stutta tíð skal til at gera av, um oyggjalandið framhaldandi ynskir at varðveita mongu ferjusambondini millum oyggjarnar ella um landið ynskir at ganga “føroysku” leiðina og byggja undirsjóvartunlar. Fleiri av ferjunum, sum binda oyggjarnar saman, eru vornar gamlar og skulu skiftast út. Men sterkar røddir eru frammi í Hetlandi um, at undirsjóvartunlar eins og teir í Føroyum eru framtíðin.
text: #000003
text: Nú verður so kjakast um, í hvussu stóran mun undirsjóvartunlar skulu binda oyggjarnar saman og í hvussu stóran mun nýggjar ferjur. Hóast ferjutraditiónin er gomul og eigur lívið í smærri oyggjasamfeløgunum, eins og gevur arbeiði til nógvar íbúgvar, so strongja mong á at tunlar skulu avloysa í hvussu er nakrar av ferjunum. Pengar eru longu settir av til at gera tær fyrstu kanningarnar, men íbúgvarnir halda hetta gongur ov seint og hava tí sett á stovn áhugafelagsskapir, ið eru farnir at savna pengar inn til kanningararbeiðið.
text: #000004
text: Í dag legði “The Yell and Unst Tunnel Action Groups” fram úrslitið av fyrstu royndunum at fáa pengar til vega og er talan um hálva aðru mió. kr., sambært bæði Shetland Times og Shetland News.
text: #000005
text: Við hesum ynskja hetlendingar at vísa myndugleikunum sín stuðul til tunnilsfyrireikingarnar. -Vit kunnu ikki bara og sita og hyggja at, meðan okkara oyggjasamfelag dragnar afturút vegna gamlar og ótíðarhóskandi ferjur sigur umboð fyri felagsskapin. -Vit mugu arbeiða saman við at endurbyggja undirstøðukervið soleiðis at tað verður meira liviligt í oyggjunum hjá komandi ættarliðum.
text: #000006
text: Herfyri kunngjørdi skotski ráðharrin í bretsku stjórnini Alistair Jack, at stjórnin fer at stuðla útbygging av tunlum og fer at hava fund við SIC, hetlendsku stjórnina at umrøða framtíðar útbygging av samferðsluni millum oyggjarnar.
text: #000007
text: Tað liggur í kortunum, at útbyggingar fara at fevna bæði um nýggjar ferjur og undirsjóvartunlar. Stýrið í Hetlandi hevur annars sett av 700.000 pund til tess at menna eina “business case” fyri tunlarnar. Verkætlanin er longu í gongd.
text: #000008
text: Umboð fyri tríggjar av privatu tunnilsfelagsskapunum, ið ynskja at gera part av kanningararbeiðinum, hava gjørt av at koma til Føroya seinni í hesum mánaðinum at læra av føroysku royndunum eitt nú, hvussu føroyingar hava megnað at fíggja stóru íløgurnar. Og her eisini hvussu nýggju tunlarnir hava ávirkað lívið og gongdina í økjunum tær binda oyggjar saman.
text: #000010
text: Sambært hetlendskum miðlum vóru umboð fyri føroysku byggifyritøkuna Articon herfyri á vitjan í Hetlandi fyri at umrøða tunnilsframtíðina og harvið eisini møguliga kunna geva sítt jaliga íkast til eina slíka samferðslumenning.
text: #000011
text: Í Hetlandi hevur spurningurin um at endurnýggja samferðsluna millum oyggjarnar hægstu raðfesting, tí fleiri av verandi ferjum hava tænt sína tíð og eru vornar ov gamlar og ótíðarhóskandi umframt at tær hava stórt útlát og tí ikki hóska til grøna orkuskiftið, sum Hetland ynskir.
text: #000012
text: Tað hevur fingið leiðaran í hetlendska stýrinum at úttala, at spurningurin um undirstøðukervið er ryggurin í tí hetlendska samfelagnum og tí má hann fyri einhvønn prís raðfestast. Í dag telur ferjuflotin 12 ferjur, sum árliga flyta 750.000 ferðandi.
text: #000013
text: Meira fæst at vita á shetlandtunnels.co.uk og .
text: #000014
text: Søgulig hús í Vestmanna sett til sølu
text: #000020
text: Lavrov: Vesturheimurin er farin í kríggj móti okkum
text: #000021
text: Rúna Brimnes Hoydal helt bestu snarrøðuna
text: #000022
text: Myndir: Hátíðarhildu 50 ár við Velbastaðvegin
text: #000023